Sagen drejer sig om forældremyndighed, hvor mor har fremsat påstand om, at den fælles forældremyndighed ophæves, og at hun skal have forældremyndigheden alene
Ret: Retten i Herning (1. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

RETTEN I HERNING
DOM

afsagt den 18. december 2020

Sagen er behandlet for lukkede døre

Sag BS-52256/2019-HER

Mor
(advokat Berit Holmstrøm)

mod

Far
(advokat Michael Nauman)

Denne afgørelse er truffet af Dommer.

Sagens baggrund og parternes påstande
Familieretshuset har den 19. november 2019 indbragt sagen for retten.

Mor har fremsat påstand om, at den fælles forældremyndighed over Barn,
født Dato (2018), ophæves, og at hun skal have forældre-myndigheden
alene.

Far har fremsat påstand om, at sagen udsættes til Udlændingenævnet har
svaret på klagen over afvisning af hans indrejsevisum. Han har tillige frem-
sat påstand om erstatning for krænkelse af artikel 6 i EMRK. Han har
endvidere påstået frifindelse.

Oplysningerne i sagen



/

2

Dommen indeholder ikke en fuldstændig sagsfremstilling, jf. retsplejelovens
§ 218 a.

Retten har givet begge parter fri proces og beskikket advokat.

Forklaringer
Der er afgivet forklaring af Mor. Herom henvises til retsbogen for den 2.
juni 2020.

Far, der er statsborger i Kosovo, blev efter det oplyste udsendt til Ko-sovo
fra Danmark den 28. januar 2020 efter den 23. september 2019 at have fået
afslag på familiesammenføring og den 10. december 2019 afslag på asyl.

Sagen har siden den 2. juni 2020 været udsat på Fars mulighed for at udtale
sig i sagen evt. gennem en sikker videoforbindelse til Kosovo eller skrift-
ligt. Far har ikke selv ønsket at deltage i en videoforbindelse gennem en
domstol i Kosovo, og det har ikke været muligt at etablere en forbindelse til
en ambassade, konsulat eller lignende. Udlændingestyrelsen har endvidere
den 28. oktober 2020 meddelt Far afslag på indrejsevisum i forbindelse med
en fortsat hovedforhandling af nærværende sag. Dette afslag er indbragt af
den beskikkede advokat for Udlændingenævnet, som overfor den
beskikkede advokat har oplyst en sagsbehandlingstid på 10 måneder.

Retten har fastholdt, at sagen af hensyn til modparten og karakteren af
tvisten ikke længere kan udsættes på klagen til Udlændingenævnet, og
opfordret Far til at fremkomme med skriftlige bemærkninger til sagen. Den
be-skikkede advokat har herefter stillet Far en række spørgsmål, som denne
har besvaret som anført i processkrift af 11. december 2020.

Rettens begrundelse og resultat

Retten finder af de grunde, som tidligere er anført, at der fortsat ikke er
grund-lag for at udsætte sagen yderligere. Far har haft lejlighed til at udtale
sig om sagen gennem sin beskikkede advokat, og det forhold, at han ikke
har haft mulighed for i egen person at afgive forklaring, indebærer under de
fore-liggende omstændigheder ikke en krænkelse af Den Europæiske
Menneskeret-tighedskonventions artikel 6. Påstanden om erstatning for
overtrædelse af den-ne bestemmelse må således i realiteten anses som et
anbringende for påstanden om sagens udsættelse og afvises derfor.

Det må efter de foreliggende oplysninger lægges til grund, at parterne ikke
har haft kontakt med hinanden siden juni 2019, hvor Barn var knap et år.
Barn har efterfølgende boet hos Mor. Far har ikke og har aldrig haft
opholdstilladelse her i landet og har end ikke kunnet opnå visum til at del-



/

3

tage i nærværende retssag. Han har heller ikke opholdstilladelse i Sverige,
hvor parterne i sin tid mødte hinanden, og hvor Barn blev født. Mor har
endvidere oplyst, at hun har opfattet det tidligere samliv som voldeligt, og at
der har været trusler mv. i forbindelse med ophævelsen af samlivet.

På denne baggrund finder retten, at der er påvist konkrete holdepunkter for
at antage, at forældrene ikke kan og ikke vil kunne samarbejde om Barns
forhold til dennes bedste, og at det er bedst for Barn, at den fælles
forældremyn-dighed ophæves og forældremyndigheden tillægges Mor alene,
jf. forældreansvarslovens § 11, 2. pkt., jf. § 4.

T H I  K E N D E S  F O R  R E T :

Den fælles forældremyndighed ophæves, og Mor skal have foræl-
dremyndigheden alene over Barn, født Dato (2018).

Ingen af parterne betaler sagsomkostninger til den anden part eller til
statskas-sen.



/

 




/